ભારત સરકાર સંચાલિત ONGCની સબ્સિડરી કંપની ONGC વિદેશ, IOC અને ભારત પેટ્રોલિયમ કોર્પોરેશનની સહભાગી કંપની ભારત પેટ્રોરિસોર્સિઝ વચ્ચે ઉપરોક્ત ભારીદારી કરવામાં આવી છે. જે અંતર્ગત ભારતીય કંપનીઓએ 60 કરોડ ડોલરમાં (આશરે 3855 કરોડ રુપિયા) એડનોકના અબુધાબી સ્થિત ઓઈલ ફિલ્ડમાં 10 ટકા હિસ્સો ખરીદ કર્યો છે. આ પ્રથમ ઘટના છે જ્યારે ભારતીય ઓઈલ કંપનીએ સંયુક્ત આરબ અમિરાતની ધરતી પર આટલી મોટી ડીલ કરી છે.